Salman Khan बनने जा रहे हैं दूसरी बार मामा, अर्पिता खान के पति आयुष शर्मा ने कही ये बात  
दूसरी बार मामा बनने जा रहे हैं सलमान खान
अर्पिता खान और आयुष शर्मा दूसरी बार बनेंगे माता-पिता
आईफा अवॉर्ड्स 2019 के दौरान आयुष शर्मा ने किया खुलासा
सलमान खान (Salman Khan) के घर में एक बार फिर ढेर सारी खुशियां कदम रखने वाली हैं. दरअसल, सलमान खान (Salman Khan) दोबारा मामा बनने वाले हैं. इस बात की जानकारी खुद सलमान खान (Salman Khan) की बहन अर्पिता खान (Arpita Khan) और उनके पति और एक्टर आयुष शर्मा (Ayush Sharma) ने दी. आयुष शर्मा (Salman Khan) ने आईफा अवॉर्ड्स 2019 (IIFA 2019) के दौरान रेड कार्पेट पर मीडिया से बातचीत करते हुए इस बात का खुलासा किया. उन्होंने बताया कि वह और अर्पिता दूसरी बार माता-पिता बनने वाले हैं.
Be happy for this moment. This moment is your life.
A post shared by  Arpita Khan Sharma (@arpitakhansharma) on Sep 12, 2019 at 5:26am PDT

आईफा अवॉर्ड्स 2019 (IIFA 2019) के दौरान आयुष शर्मा (Ayush Sharma) ने मीडिया से कई बातें साझा कीं. उन्होंने कहा, "मेरा मानना है कि नए मेहमान की आने की खुशी हमेशा से उत्साहित करने वाला पल होता है. अर्पिता और मैं अब दूसरे बच्चे के माता-पिता बनने वाले हैं. हमारा अब तक का सफर शानदार रहा है, ऐसे में एक बार फिर से एक नया सफर शुरू होने वाला है. हम बच्चे के आने का इंतजार नहीं कर पा रहे हैं."
Always keep smiling @aaysharma u
A post shared by  Arpita Khan Sharma (@arpitakhansharma) on Sep 2, 2019 at 8:10pm PDT

बता दें कि सलमान खान की बहन अर्पिता खान (Arpita Khan) और बॉलीवुड एक्टर आयुष शर्मा (Ayush Sharma) ने 18 नवंबर 2014 में शादी की थी. शादी के करीब डेढ़ साल बाद दोनों 30 मार्च 2016 को माता पिता बने, जिसका नाम उन्होंने आहिल रखा. वहीं, आयुष शर्मा की बात करें तो उन्होंने फिल्म लवयात्री के जरिए बॉलीवुड की दुनिया में अपना कदम रखा था. हालांकि, उनकी यह फिल्म बॉक्स ऑफिस पर अपना जादू नहीं दिखा पाई थी. आयुष शर्मा जल्द ही नई फिल्म के जरिए बड़े पर्दे पर नजर आने वाले हैं.